[{"text_idx": "#000003", "text": "Mae nodweddion daearyddol Enlli yn ei gwneud hi\u2019n un o\u2019r mannau tywyllaf yn y DU. Mae\u2019r golau o\u2019r tir mawr yn cael ei gyfyngu gan fynydd Enlli a\u2019r llygredd golau mawr agosaf yn dod o Ddulyn, 70 milltir (113km) i ffwrdd dros Fo\u0302r Iwerddon."}, {"text_idx": "#000004", "text": "Gan ddefnyddio\u2019r dechnoleg ddiweddaraf, cafodd rhaglen bedair blynedd ei chynnal fel rhan o\u2019r cais i fonitro ansawdd awyr y nos mwyn dangos ei bod yn ddigon tywyll i gymhwyso ar gyfer y dynodiad. Roedd yr IDA hefyd yn gofyn am gynllun rheoli golau yn ogystal a\u0302 thystiolaeth ffotograffig er mwyn cytuno i ddynodiad Enlli."}, {"text_idx": "#000005", "text": "Bu Mari Huws yn un o wardeniaid Enlli yn rhan o\u2019r broses ymgeisio am y statws, dywedodd: \u201cFel rhywun sy\u2019n byw yma, rydw i wastad yn cael fy syfrdanu gan harddwch yr ynys \u2013 ac mae awyr y nos yn rhan fawr o hynny. Yn dilyn sicrhau\u2019r dynodiad newydd, rydym yn edrych ymlaen at groesawu ymwelwyr i\u2019r ynys dros y misoedd a\u2019r blynyddoedd nesaf i ni fedru rhannu ein stori unigryw gyda nhw. Roedden ni\u2019n gwybod ein bod yn byw mewn lle arbennig, mae\u2019r statws yma yn cadarnhau hyn, gyda\u2019r Noddfa Awyr Dywyll Ryngwladol yn gosod Enlli yn gadarn ar lwyfan rhyngwladol. Mewn byd sy\u2019n wynebu llygredd cynyddol, mae\u2019n fraint gallu gweithio tuag at ddiogelu rhywbeth mor arbennig ar gyfer cenedlaethau\u2019r dyfodol.\u201d"}, {"text_idx": "#000007", "text": "Yn dilyn sicrhau statws IDSS, mae Ymddiriedolaeth Ynys Enlli yn bwriadu parhau a\u0302\u2019r gwaith i warchod yr awyr dywyll sydd i\u2019w weld o Enlli, trwy godi ymwybyddiaeth o\u2019r lleoliad unigryw, yn ogystal a\u0302 hyrwyddo pwysigrwydd awyr dywyll yn lleol ac yn genedlaethol."}, {"text_idx": "#000008", "text": "Gweler fideo am y statws awyr dywyll yma ar Youtube."}, {"text_idx": "#000009", "text": "Os am aros dros nos yn Enlli, mae'r llety sydd ar gael i weld yma."}, {"text_idx": "#000015", "text": "Llun tudalen flaen gan Steve Porter"}, {"text_idx": "#000017", "text": "Home page image by Steve Porter"}]